Valstybinių ir savivaldybių švietimo

įstaigų (išskyrus aukštąsias mokyklas)

vadovų, jų pavaduotojų ugdymui, ugdymą

organizuojančių skyrių vedėjų veiklos

vertinimo nuostatų

1 priedas

**(Švietimo įstaigos (išskyrus aukštąją mokyklą) vadovo metų veiklos ataskaitos forma)**

**PASVALIO PETRO VILEIŠIO GIMNAZIJA**

(švietimo įstaigos pavadinimas)

**GITANA KRUOPIENĖ**

(švietimo įstaigos vadovo vardas ir pavardė)

**2METŲ VEIKLOS ATASKAITA**

2025 m. sausio 20 d Nr. \_\_\_\_\_\_\_\_

(data)

Pasvalys

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| 2024 m. gimnazija veiklą organizavo vadovaudamasi 2023–2025 metų strateginiu planu ir 2024 metų veiklos planu, įgyvendindama tris strateginius tikslus:  Tobulinti ugdymo procesą, įgyvendinant TŪM programos ir *Erasmus plus* projekto veiklas, stiprinant mokinių motyvaciją, skatinant probleminį mąstymą ir kūrybiškumą.  Siekti efektyvesnio gimnazijos valdymo, skatinant bendruomenės narių lyderystę, sprendžiant aktualius klausimus remtis tikslinių grupių diskusijomis, kritinėmis refleksijomis ir siūlymais.  Stiprinti bendradarbiavimo kultūrą, puoselėjant kultūrines tradicijas ir socialinius ryšius, siekiant ugdyti bendruomenės narių tapatinimosi su Gimnazija jausmus, atsakomybę laikytis bendrų vertybių, suteikiant reikiamą informaciją, paramą bei galimybę tobulėti.    **Ugdymo proceso tobulinimas**  Aukšti gimnazijos VBE rezultatai: anglų kalbos, matematikos, biologijos, chemijos, fizikos, geografijos, istorijos, informacinių technologijų egzaminus išlaikiusiųjų vidurkis aukštesnis už Lietuvos vidurkį. PUPP lietuvių kalbos ir matematikos rezultatų vidurkis taip pat aukštesnis nei Lietuvos. Džiugina mokinių pasiekimai įvairiose dalykinėse olimpiadose ir konkursuose. Mokytojai ir mokiniai pažymėjo sėkmingą 3-ių gimnazijos klasių tarpinių patikrinimų organizavimą. Tai patvirtina 75 proc. mokinių ir 80 proc. mokytojų, kurie įvertino metus kaip gerus ir puikius. 64 proc. mokinių įsitikinę, kad ugdymo organizavimas atitinka jų gebėjimus ir tenkina lūkesčius.  Įgyvendindami projektą „Tūkstantmečio mokykla“ mokytojai, dalyvavę fenomenais grįsto ugdymo (FGU) programoje, įvaldė FGU metodiką, kuri puikiai dera su atnaujintomis ugdymo programomis ir yra vertinga priemonė kompetencijų ugdymui. Kaip vertingiausios metodikos dalys buvo išskirtos probleminių klausimų kėlimo ir refleksijos praktikos – visuose projektuose šie aspektai buvo puikiai išpildyti. Mokiniai savo refleksijose džiaugėsi galimybėmis dirbti komandoje, prisiimti atsakomybę už mokymosi procesą, ugdyti kūrybiškumą ir aktyviomis mokymosi veiklomis. Šios patirtys patvirtina, kad fenomenais grįstas ugdymas ne tik skatina mokinių motyvaciją, bet ir stiprina prasmės jausmą mokymo(si) procese. Naujų patirčių mokiniai įgijo TŪM programoje organizuotose kūrybingumo, lyderystės ir patirtinėse stovyklose, įgyvendindami STEAM projektus bei atlikdami fizikos laboratorinius darbus. Visi 1-ių klasių mokiniai, pasirinkę jiems aktualias temas, vykdė STEAM, o visi 2–3-ių klasių mokiniai, išbandydami fenomenais grįsto ugdymo metodiką, vykdė projektinę veiklą. 2024 m. padidėjo neformaliųjų užsiėmimų ir juos lankančių mokinių skaičius. Organizuotos lyderystės, kūrybiškumo stovyklos mokiniams, kuriose mokiniai stiprino bendradarbiavimo, kūrybingumo, atsakomybės, pasitikėjimo savimi, iniciatyvumo, požiūrio į klaidas įgūdžius, tobulino komandinio darbo, konfliktų sprendimo ir lyderystės kompetencijas. Įgyvendinant TŪM programą įrengta skaitymo erdvė, atnaujinta gamtos mokslų erdvė ir priemonės – tai leido gamtos mokslų mokytojams atlikti daugiau demonstracinių ir laboratorinių darbų, įkurta moderni ir motyvuojanti Menininkų erdvė. Karjeros ugdymo tobulinimui visuose koncentruose naudojama „Spotiself“ skaitmeninė platforma.  Aktyviai vyko Erasmus plus projekto veiklos, 30 mokinių dalyvavo mokinių mainų programose, 5 mokytojai vyko į darbo stebėjimo, 4 – į tobulinimosi kursus. Gimnazijoje lankėsi mokytojai iš Danijos, Prancūzijos, Vengrijos, stebėjo atviras pamokas ir patys vedė, dalyvavo renginiuose, diskusijose su mokytojais. Dvi savaites gimnazijoje mokėsi moksleivis iš Prancūzijos.  **Efektyvus gimnazijos valdymas**  Atnaujinti gimnazijos dokumentai: Vidaus darbo tvarkos taisyklės, Darbo apmokėjimo sistema, Mokymosi sutartys. Įdiegta mokytojų asmeninio darbo krūvio ir asmeninės refleksijos sistema. Optimizuotas gimnazijos valdymas, organizacijos struktūra atitinka 2024 m. finansinius išteklius. Pradėjo dirbti mokinio padėjėja, psichologo asistentė. Naudojamas bendras gimnazijos el. paštas pasvaliogimnazija.lt.  Demokratiškai išrinktos gimnazijos savivaldos institucijos: Gimnazijos, Mokytojų, Tėvų, Mokinių tarybos, padedančios užtikrinti sklandų, atvirą ir kokybišką valdymą. Aktyviai veikia Mokinių taryba: įgyvendintas projektas „Menas sujungia“, organizuotos diskusijos su gimnazijos administracija, Metodine taryba, teikti pasiūlymai veiklos gerinimui. Mokinių iniciatyva gimnazijos uniforma papildyta marškinėlių pasirinkimu, paskutinis mėnesio penktadienis paskelbtas diena be uniformos, įsigyta spintelių rūbams, organizuota akcija papildomam higienos gerinimui. Gimnazijos tarybos iniciatyva – apdovanoti didžiausią asmeninę pažangą per mokslo metus padariusius 2–4 klasių mokinius, įsigytos mobiliųjų telefonų laikymo dėžutės visiems kabinetams.  Svarbiems gimnazijos veiklos klausimams spręsti pasitelkta tikslinių grupių veikla. Gimnazijos veiklos plano, ugdymo plano, Vaiko gerovės, skaitymo skatinimo, viešųjų pirkimų ir kitos grupės analizavo problemines situacijas ir teikė pasiūlymus gimnazijos veiklos tobulinimui. Atsižvelgus į mokinių poreikius, koreguotas ugdymo planas (mokytis pusmečiais, ne trimestrais), Pasiekimų vertinimo tvarka. Įrengta mokiniams poilsio erdvė. 1–2 gimnazijos klasių koncentre, šalia lietuvių kalbos ir literatūros bei matematikos dalykų, įvestas srautinis gamtos mokslų mokymas. Visiems mokytojams skirtos konsultacijų valandos, kurios padeda mokiniams likviduoti mokymosi spragas, konsultuotis dėl aukštesnių mokymosi pasiekimų. Įdiegta EDUKA platforma užtikrina kiekvienam mokiniui ir mokytojui galimybę naudotis skaitmeniniais ištekliais. Dalyvauta projekte „Galimybių mokykla“, nupirkti atnaujinti vadovėliai. Pagal galimybes atnaujinami kabinetai: matematikos ir lietuvių kalbos bei biologijos kabinetai aprūpinti išmaniosiomis lentomis, įsigyta 10 kompiuterių, įvairių mokymo priemonių.  Gimnazija dalyvauja projekto „Ugdymo prieinamumo didinimas ir sąlygų visos dienos mokyklos veikloms vykdyti sudarymas Pasvalio rajono savivaldybės švietimo įstaigose“ parengiamosiose veiklose, projekto „Visos dienos mokyklos paslaugų prieinamumo didinimas Pasvalio rajono savivaldybėje“ veiklose (rengiamas gimnazijos neremontuotų patalpų projektas, veiklų projektas, pasirašyta partnerystės sutartis).  Administracija ir mokytojai nuolat tobulina bei stiprina lyderystės kompetencijas: lyderystės stovykloje, pasidalintosios lyderystės, ugdymo turinio atnaujinimo ir kt. vadybiniuose ilgalaikiuose mokymuose, konferencijose.  **Bendradarbiavimo kultūros stiprinimas**  Įkurtas Menininkų klubas vienija ir buria bendraminčius, generuoja idėjas. Tai leidžia pasiekti geresnių rezultatų organizuojant įvairius renginius, stiprinti ryšius tarp dalyvių bei kultūrinį identitetą bei kompetencijas. Įgyvendinama TŪM programa, parengtos ir pradedamos įgyvendinti įvairios edukacinės programos kitų mokyklų mokiniams, kas ypač suaktyvino mokyklų tinklaveiką bei artimesnį bendradarbiavimą. Visų rajono mokyklų mokiniai bent 1 kartą lankėsi gimnazijoje gamtos mokslų patirtinei veiklai. Vyko vaikų pažinimo kompetencijų mokymai tėvams, mokytojams. Mokymų poveikio analizėje tėvai teigia, kad įgyta patirtis sustiprino tėvų ir vaikų santykius, padėjo sprendžiant kylančias bendravimo, mokymosi motyvacijos problemas. Tėvai diskusijoje pažymėjo, kad laiku pateikiama informacija, kad noriai bendradarbiaujama, operatyviai sprendžiamos problemos, aktyvus mokinių įtraukimas ir skatinimas veiklose. Suorganizuota Padėkos šventė gabių abiturientų šeimoms, Padėkos popietė aukščiausius vertinimus pasiekusiems abiturientams.  Vyksta nuolatinis ir aktyvus bendradarbiavimas ne tik su mūsų rajono mokyklomis, bet šalies, užsienio švietimo įstaigomis. Edukacinių ir kultūrinių veiklų stiprinimui pasirašyta trišalė bendradarbiavimo sutartis su Biržų „Saulės“, Pakruojo „Atžalyno“ gimnazijomis. Molėtų gimnazijos, Valmieros 2-osios vidurinės mokyklos mokytojų kolektyvai lankėsi gimnazijoje ir domėjosi patirtimi. Pasirašytos ir atnaujintos bendradarbiavimo sutartys su Pasvalio socialinių paslaugų centru, Pasvalio Lėvens pagrindine mokykla, Pasvalio Svalios progimnazija, Pasvalio lopšeliais-darželiais „Eglutė“, „Liepaitė“, „Žilvitis“. Aktyviai bendradarbiaujama su socialiniais partneriais – Pasvalio krašto muziejumi ir Pasvalio Mariaus Katiliškio viešąja biblioteka (edukacinės programos, renginiai, susitikimai), Pasvalio kultūros centru, Pasvalio sporto ir Pasvalio muzikos mokyklomis. Palaikomi glaudūs ryšiai su kolegomis iš Latvijos Valmieros 2-osios vidurinės mokyklos ir Estijos Tartu Annelinnos gimnazijos. Tęsiamas glaudus bendradarbiavimas su aukštosiomis mokyklomis (VU, VILNIUSTECH, VDU, ISM). Tęsiamas bendradarbiavimas su VšĮ Verslo ir sveikatingumo centru (VESK). 36 mokiniai įgijo picų kepėjų, sušių gaminimo ir barmenų profesinių kompetencijų. Vykdomas tęstinis VDU ŽŪA projektas „Pasvalio ekperimentinės inžinerijos, gamtos mokslų, verslumo klasės“. Kryptingam ir sistemingam karjeros ugdymui labai padeda bendravimas su buvusiais gimnazijos mokiniais, alumnų lankymasis gimnazijoje, susitikimai su gimnazistais. Bendradarbiavimui su alumnais vis ieškoma naujų ir įvairių formų. Mokiniai labai gerai vertina tradicines Karjeros dienas ir kitus susitikimus su buvusiais gimnazistais, įvairių profesijų atstovais.  Palaikomi glaudūs ryšiai su Pasvalio r. savivaldybės visuomenės sveikatos biuru, Vileišiečių organizacija, kurios inicijuoja įvairaus pobūdžio prevencines veiklas, renginius, akcijas. Dešimtus metus gimnazijoje vykdomas tęstinis projektas „Padėk sau ir kitiems“, kurio tikslas – įvairių veiklų, planingų ir sistemingų priemonių pagalba stiprinti mokinio asmenybės ir aplinkos apsauginius veiksnius bei mažinti rizikos veiksnius, su kuriais gali susidurti mokiniai.  Mokiniai labai palankiai vertina tradicinius ir kitus organizuojamus renginius, akcijas, šventes bei neformalias veiklas.  TŪM ir Erasmus plus veiklų vykdymas paveikiai skatina bendradarbiavimą, komandinį darbą ir nuolatinį komunikavimą siekiant bendrų tikslų, diegiant inovacijas, dalijantis patirtimis. |

**II SKYRIUS**

**METŲ VEIKLOS LŪKESČIAI**

1. **Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Užtikrinti efektyvų mokyklos valdymą | Mokyklos veiklą reglamentuojantys dokumentai atitinka teisės aktų reikalavimus. | 1.1.1. Iki 2024 m. rugsėjo 1 d. patvirtinta atnaujinta mokyklos darbo apmokėjimo sistema.  1.1.2. Iki 2024 m. gegužės 1 d. pateikti Savivaldybės tarybai patvirtinti mokyklos nuostatų pakeitimai.  1.1.3. Įgyvendintos kontroliuojančių ir priežiūrą vykdančių institucijų rekomendacijos.  1.1.4. Viešųjų pirkimų sutarčių, kurias privaloma viešinti CVP IS skaičius, proc.  1.1.5. Finansinis įsiskolinimas 2025 m. sausio 1 d. mažesnis už įsiskolinimą 2024 m. sausio 1 d. | 1.1.1. Pakoreguota gimnazijos Darbo apmokėjimo sistema direktoriaus 2024 m. rugpjūčio 30 d. įsakymu Nr. P-64, 2024 m. spalio 16 d. Nr. P-71, gruodžio 31 d. Nr. P-86 (atsižvelgiant į atnaujintus teisės aktus)  1.1.2. Atnaujinti ir patvirtinti gimnazijos nuostatai 2024 m. rugsėjo 1 d. Sprendimas paskelbtas: TAR 2017 m. birželio 22 d., i. k. 2017-10406  1.1.3. Pasvalio r. savivaldybės kontrolės ir audito tarnybai pateiktas raštas „Dėl mokinių pavėžėjimo“ 2024 m. vasario 1 d. Nr. S-10, trūkumai pašalinti.  1.1.4. Paviešintos visos privalomos viešųjų pirkimų sutartys.  1.1.5. Finansinio įsiskolinimo 2025 m. sausio 1 d. nėra. |
| 1.2. Formuoti duomenimis grįstą mokyklos kultūrą | Vykdoma mokyklos lygmens švietimo stebėsena  Planuojama, įsivertinama ir skelbiama mokyklos pažanga | 1.2.1. Mokyklos interneto svetainėje skelbiami mokyklos lygmens privalomų švietimo stebėsenos rodiklių reikšmės (duomenys).  1.2.2. Iki 2024 m. gruodžio 31 d. parengta ir viešai paskelbta mokyklos pažangos 2024 m. ataskaita. | 1.2.1. Patvirtintas ir skelbiamas direktoriaus įsakymas 2024 m. gruodžio 31 d. Nr. V-134 „Dėl gimnazijos privalomų stebėsenos rodiklių ir 2024 m. pažangos anketos patvirtinimo“.  1.2.2. Parengta ir viešai paskelbta pažangos 2024 m. ataskaita, direktoriaus įsakymas 2024 m. gruodžio 31 d. Nr. V-134 |
| 1.3. Ugdymo kokybės gerinimas siekiant aukštesnių mokymosi pasiekimų | Gerėja mokinių PUPP, VBE rezultatai | 1.3.1. Pagrindinio ugdymo pasiekimų patikrinimo metu pagrindinį matematikos mokymosi pasiekimų lygį pasiekusių mokinių dalis padidės 2 proc., lyginant su 2023 m.  1.3.2. Pagrindinio ugdymo pasiekimų patikrinimo metu pagrindinį lietuvių kalbos mokymosi pasiekimų lygį pasiekusių mokinių dalis padidės 2 proc., lyginant su 2023 m.  1.3.3. Padidės tris ir daugiau VBE išlaikiusių abiturientų dalis (proc.), lyginant su 2023 m.  1.3.4. Nėra mokinių, nepasiekusių patenkinamo mokymosi lygmens Pagrindinio ugdymo pasiekimų patikrinimuose. | 1.3.1. Pagrindinio ugdymo pasiekimų patikrinimo metu matematikos pagrindinis mokymosi pasiekimų lygis sumažėjo 0,13 proc. (2023 m. –43,69 proc., 2024 – 43,56 proc.). Rodiklio skaitmeninė reikšmė mažesnė, tačiau gimnazijos pasiekimai viršija šalies vidurkį 0,37 balo ir rajono vidurkį 0,54 balo.  1.3.2. Pagrindinio ugdymo pasiekimų patikrinimo metu lietuvių kalbos pagrindinis mokymosi pasiekimų lygis padidėjo 22,9 proc.  (2023 m. – 56,31 proc., 2024 m. –79,21 proc.)  1.3.3. tris ir daugiau VBE išlaikiusių abiturientų dalis padidėjo 21,94 proc. 2023 m. 74,56 proc.  2024 m. 96,5 proc.  1.3.4. Pagrindinio ugdymo pasiekimų patikrinimuose pasiekta 96,08 proc. (nepavyko pasiekti lietuvių kalbos minimumo mokiniui iš Ukrainos ir matematikos 4 mokiniams iš jų su spec. poreikiais). (Nepasiekta skaitmeninė reikšmė dėl nenumatytos rizikos). |
| 1.4. Užtikrinti saugią, tobulėti skatinančią ugdymo(si) aplinką ir mokymosi pagalbą įvairių gebėjimų mokiniams, siekiant kiekvieno mokinio ūgties | Sukurta emociškai ir fiziškai saugi ugdymo aplinka, atsižvelgiant į universalaus dizaino principus | 1.4.1. Padidės švietimo pagalbos specialistų, tenkančių 100 mokinių, skaičius, lyginant su 2023 m.  1.4.2. Nuo 2024 m. rugsėjo 1 d. pradėtas diegti visos dienos mokyklos modelis.  1.4.3. Sukurta 1 edukacinė programa, sukurta bendradarbiaujant su profesionaliais kūrėjais.  1.4.4. Pateikta paraiška dalyvauti 2024 m. konkurse ,,Kuriame jaukią ugdymo aplinką“. | 1.4.1. Padidintas pagalbos mokiniui specialistų skaičius (0,5 etato psichologo asistento, 1 mokinio padėjėjo). Padidėjo švietimo pagalbos specialistų, tenkančių 100 mokinių, skaičius  2023 m. – 0,49  2024 m. – 0,83  1.4.2. Paruoštas projektas ir pasirašyta partnerystės sutartis 2024 m. gruodžio 2 d. Nr. SR-56 (ASR-649) dėl visos mokyklos modelio diegimo.  1.4.3. Sudaryta programai parengti darbo grupė ir parengta edukacinių programų kūrimo programa. Direktoriaus įsakymai 2024 m. spalio 14 d. Nr. 108, 2024 m. lapkričio 4 d. Nr. V-119, 2024 m. gruodžio 2 d. Nr. V-128,  1.4.4. Pateikta paraiška ir dalyvauta 2024 m. konkurse „Kuriame jaukią ugdymo aplinką“ (gauta padėka). |
| 1.5. Užtikrinti tikslingą mokytojų kompetencijų ir kvalifikacijos tobulinimą | Veikia paveiki ir tikslinga mokytojų kompetencijų ir kvalifikacijos tobulinimo sistema | 1.5.1. Iki kovo 31 d. bus nustatyti mokytojų kvalifikacijos tobulinimo prioritetai.  1.5.2. Iki 2024 m. gruodžio 31 d. bus suorganizuoti ne mažiau kaip 2 seminarai visiems mokyklos mokytojams pagal nustatytus prioritetus  1.5.3. 5 proc. didės pedagogų, stiprinusių kompetencijas ne trumpiau nei 40 val. trukmės programose įtraukiojo ugdymo srityse, lyginant su 2023 m. | 1.5.1. Nustatyti mokytojų kvalifikacijos tobulinimo prioritetai: Atnaujinto ugdymo turinio įgyvendinimas ir VBE organizavimo ir vykdymo pokyčiai. Fenomenais grįsto ugdymo metodikos įgyvendinimas“. Direktoriaus įsakymas 2024 m. kovo 29 d. Nr. V-26.  1.5.2. Suorganizuoti mokymai bendruomenei: „Fenomenais grįsto ugdymo metodikos įgyvendinimas“ (70 val.). „Mokinių pažinimo kompetencijų tobulinimas“ (40 val.).  1.5.3. 51 proc. padidėjo pedagogų, stiprinusių kompetencijas ne trumpiau nei 40 val. trukmės programose įtraukiojo ugdymo srityse. 2023 m. mokymai nevyko. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |
| 2.2. |  |
| 2.3. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Vykdomas „Tūkstantmečio mokykla I“ projektas | Gerėja gimnazijos aprūpinimas: įrengta menininkų erdvė, įsigytos priemonės fizikos laboratorijai, medijų meno, dailės, inžinerinių technologijų priemonės ir kt. Auga mokytojų kompetencijos: įvaldyta Fenomenais grįsto ugdymo metodika, praplėsti mokinių pažinimo būdai ir praktikos, universalaus dizaino taikymo ugdymo(si) procese galimybės. Vykdomos paveikios veiklos – kūrybos ir lyderystės stovyklos, vykdomos edukacinės programos. Mokiniai ir mokytojai tobulina lyderystės, pažinimo, kultūrines bei dalykines kompetencijas. |
| 3.2. Pertvarkyta gimnazijos organizacinė struktūra | Optimizuotas gimnazijos valdymas (sumažinti administravimo etatai, 1 etatu), atsisakyta mokytojų konsultantų pareigybių (3 etatai). Padidėjo pagalbos mokiniui specialistų (įdarbinta mokinio padėjėja, psichologo asistentė). |
| 3.3. Organizavau ir užtikrinau tarpinių patikrinimų (VBE I dalies) III klasių mokiniams vykdymą | Tarpiniai patikrinimai III klasių mokiniams buvo nauja veikla, kuriai organizuoti reikėjo tiek materialiųjų (daugiau kompiuterių), tiek žmogiškųjų (daugiau vykdytojų) išteklių. Reikėjo organizuoti ugdymą taip, kad būtų užtikrintas ugdymo procesas, netrukdant patikrinimų vykdymui. Gerai organizuotas tarpinių patikrinimų vykdymas - didesnė sėkmė mokinių VBE rezultatams. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – silpnai;  2 – pakankamai;  3 – efektyviai;  4 – puikiai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo bent pusę vertinimo rodiklių | Viršijantis lūkesčius X |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Atitinkantis lūkesčius ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Iš dalies atitinkantis lūkesčius ☐ |
| 6.4. Pusė ar daugiau užduočių neįvykdyta pagal sutartus vertinimo rodiklius | Neatitinkantis lūkesčių ☐ |

**7. Kompetencijos, kurias norėtų tobulinti**

|  |
| --- |
| 7.1. Ugdymo proceso valdymas (kokybės vadyba) |
| 7.2. Žmogiškųjų išteklių valdymas (darbuotojų potencialo atskleidimas, komandos telkimas) |

**V SKYRIUS**

**KITŲ METŲ VEIKLOS LŪKESČIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
|  |  |  |
|  |  |  |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Nedarbingumas |
| 9.2. Teisės aktų pasikeitimas |
| 9.3. Materialiųjų, žmogiškųjų išteklių stoka |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)